text: 9 ud af 10 giver rabat ved boligsalg
  24 november 2010 kl. 08.03
  I Vejen sælges 94 pct. af husene under udbudsprisen.
  Huse sælges meget sjældent til udbudsprisen.
  Det viser en ny undersøgelse fra boligsitet Boliga.
  Ifølge tallene er villaer og fritidshuse i 89 procent af tilfældene solgt under udbudsprisen i 2010. 
   
  Undersøgelsen overrasker ikke Morten Skak, der er lektor på SDUs Center for Bolig og Velfærd.
  - Det er meget normalt i et marked, at der forhandles om prisen, og på det nuværende marked vil det være helt fjollet ikke at prøve at forhandle om prisen, siger han.
  Morten Skak vurderer, at nedslagene i priserne først vil ændre sig markant, hvis markedet vender tilbage til 2005-2006-tilstanden.
   
  - Hvis forholdet mellem køber og sælger skal gå den anden vej, skal vi ind i et marked, hvor alle tror på prisstigninger, og  hvor det gælder for køberne om at komme ind på markedet, siger han. 
   
  I Vejen sælges 94 pct. af husene til under udbudsprisen.
  Men også i Haderslev er det svært at få prisen. Her sælges 93,5 pct. af husene under prisen.
  Her er noget statistik om, hvor mange huse der sælges under prisen:
  Ikast-Brande 91,9%
   
  Tønder 90,6%
   
  Hedensted 89,1%
   
  Horsens 88,6% 
  Billund 88,5%
   
  Kolding 88,2% 
  Fanø 88,2%
   
  Vejle 87,9%
   
  Sønderborg 87,5%
   
  Aabenraa 87,4%
   
  Fredericia 85,7%
   
  Varde 85,0%
   
  Esbjerg 80,5%
  